**Hjælpeark til Første Søndag i Fasten, 10. marts 2019**

*Formålet med dette hjælpeark er at hjælpe os på vej til at forstå mere af de bibelske tekster.*

I salmebogen side 1073 kan du følge med i læsningerne fra Bibelen.

Denne hellige lektie skrives i Første Mosebog (3,1-19):

* De første 5 bøger i Bibelen menes at være skrevet af Moses – derfor kaldes de Mosebøgerne.
* Første Mosebog er den første bog i Bibelen.
* Skabelsen er statsskuddet til Bibelens mange historier om menneskets vandring med Gud.
* I Første Mosebog hører vi blandt andet om Kain og Abel, Syndfloden og Noa, Babelstårnet, Abraham, Isak, Jakob og Josef.

Som kronen på sit skaberværk danner Gud mennesket i sit billede, som mand og kvinde skabte han dem. Han satte dem i Edens have, hvor de kunne leve af de mangfoldige træers frugter. Kundskabens træ måtte de ikke spise af. At de alligevel spiste af træet, og således overtrådte det eneste bud, der var givet af Gud, kaldes *syndefaldet*. Som følge deraf lever vi nu alle med *arvesynd*, altså: vi har arvet, at vi synder.

Epistlen skriver apostlen Paulus i sit andet brev til kortintherne (2 Kor,6,1-2):

* *Epistel* = brev
* *Apostel* = en person, som var særligt udvalgt af Jesus.
* Paulus forkyndte kristendommen for jøder men især også for hedninge (altså dem, der ikke var jøder).
* Også i Apostlenes Gerninger 18, 1-11 kan man læse om Paulus’ rejse til Korinth.
* Det gamle Korinth lå vest for Athen i Grækenland, og kunne tilgås med båd.

Menigheden i Korinth var grundlag af Paulus, og vi har i Bibelen to breve, som han skrev til menigheden for at opbygge dens medlemmer ved at uddybe sin teologi og komme med formaninger – både til at de skal bevare håbet i troen, og til at de skal vende om fra deres tidligere liv. Som kristne skal de ikke længere leve, som de gjorde før, men de har fået en ny opgave i livet: Troens håb og næstekærlighed.

Dette hellige evangelium skriver evangelisten Matthæus (4,1-11):

* Matthæus er forfatter til det første evangelium i Det nye Testamente.
* *Evangelium* = Det glædelige budskab.
* Der er 40 dage fra fastelavn til påske, og 40 dage fra påske til Kristi himmelfart.

Umiddelbart efter sin dåb, hvor Gud Fader erklærede, at Jesus var hans søn, gik Jesus ud i den judæiske ørken, der lå øst for Jerusalem ud til Det døde Hav. Der fastede hand i 40 dage og 40 nætter for at lokke Djævelen frem. Tallet 40 giver associationer til blandt andet israelitternes vandring i ørkenen i 40 år. Modsat Adam og Eva lod Jesus sig ikke friste af Djævelen. Jesus holdt ud til sidst og begyndte ikke at tvivle på, at han var Guds søn og frelser for hele verden. I løbet af Bibelen omtales Satan som *bagtaleren* og *fristeren*, og vi møder ham i skikkelse af slangen i Edens have, og en enkelt gang i apostlen Peter, da han råder Jesus til at gøre det, der er nemt og bekvemt.